
ΔΗΜΟΣ ΑΝΔΡΙΤΣΑΙΝΑΣ-ΚΡΕΣΤΕΝΩΝ                                   ΚΡΕΣΤΕΝΑ,  16/10/2023
      		                                                                                   			

ΔΕΛΤΙΟ ΤΥΠΟΥ


ΘΕΜΑ: «Διανομή προϊόντων σε δικαιούχους του Κοινωνικού Παντοπωλείου».

 Ο Δήμος Ανδρίτσαινας-Κρεστένων ανακοινώνει ότι από την Πέμπτη 19 Οκτωβρίου 2023 θα ξεκινήσει η διανομή των προϊόντων στους ωφελούμενους του προγράμματος «Δομή Παροχής Βασικών Αγαθών: Κοινωνικό Παντοπωλείο».	
	Η διανομή πραγματοποιείται στα Κρέστενα, στο ισόγειο του καινούριου Δημαρχείου (όπισθεν κτιρίου), Ανατολική Πλατεία Ειρήνης (Παπαπολυχρονίου), από την Πέμπτη 19 Οκτωβρίου 2023 έως την Παρασκευή 20 Οκτωβρίου 2023, συγκεκριμένες ώρες, ύστερα από προγραμματισμένο ραντεβού με τους δικαιούχους. Για τους ωφελούμενους που ανήκουν σε ευπαθείς κοινωνικές ομάδες και αδυνατούν να μετακινηθούν,  ο Δήμος μας έχει μεριμνήσει και προβαίνει σε κατ’ οίκον διανομή. 
Τα προϊόντα που διανέμονται προέρχονται από αφιλοκερδείς δωρεές και χορηγίες τόσο των πολιτών του Δήμου Ανδρίτσαινας-Κρεστένων, όσο και επιχειρήσεων/καταστημάτων που στηρίζουν τη δράση των Κοινωνικών Δομών Αντιμετώπισης Φτώχειας του Δήμου Ανδρίτσαινας-Κρεστένων.
Για την παραλαβή των προϊόντων οι ωφελούμενοι είναι αναγκαίο να προσκομίσουν τον ΑΜΚΑ τους. Τα προϊόντα μπορούν να παραλαμβάνουν και τα μέλη της οικογένειας των δικαιούχων, με εξουσιοδότηση ή με συμβολαιογραφικό πληρεξούσιο. Οι δικαιούχοι της διανομής είναι οι δικαιούχοι που εμπίπτουν στα εισοδηματικά, περιουσιακά, κοινωνικά και άλλα κριτήρια. 
Για κάθε διευκρίνιση και περισσότερες πληροφορίες οι ενδιαφερόμενοι μπορούν να απευθύνονται στο Κοινωνικό Παντοπωλείο του Δήμου, στο τηλέφωνο 2625023888.
Αρμόδιοι υπάλληλοι: Παναγιώτης Κόρακας, Σταυρούλα Νικολοπούλου.


Ο αρμόδιος Αντιδήμαρχος Κοινωνικής Πολιτικής


Αναστάσιος Καρνάρος

